The Guest (film)
<s>Fatalni gost () američki je triler film iz 2014. režisera i montažera Adama Wingarda i scenariste Simona Barretta (obojica prethodno sarađivali na You're Next).</s><s>Glavne uloge igraju Dan Stevens, Maika Monroe, Leland Orser, Sheila Kelley, Brendan Meyer i Lance Reddick.</s><s>Radnja prati vojnika koji se zove David i koji neočekivano posjeti porodicu Peterson, predstavljajući se kao prijatelj sina bračnog para Peterson (sin im je umro tokom Afganistanskog rata); nakon što ga ugoste u svom domu na nekoliko dana, počne serija ubistava da se razotkriva i povezuje s njegovim prisustvom, a ćerka bračnog para Anna počinje da sumnja kako je David upleten kao počinilac zločina.</s>

<s>Film je imao premijeru na Filmskom festivalu Sundance 17. januara 2014, a potom je izašao i u SAD-u (17. septembar 2014) i UK-u (5. septembar 2014).</s><s>Na Rotten Tomatoes-u, kritički koncenzus film opisuje kao „dovoljno razumljiv da podupre svoja tamna mračna uzbuđenja”.</s>

<s>Radnja</s>

<s>Spencer i Laura Peterson sa svojom djecom Lukeom i Annom prolaze kroz gubitak najstarijeg sina Caleba u toku rata u Afganistanu.</s><s>Posjećuje ih David Collins, bivši vojni narednik i Calebov najbolji prijatelj.</s><s>Najavljuje porodici svoj razlog posjete: da bi pomogao Calebovoj porodici.</s><s>David je pristojan, srdačan i prijateljski raspoložen prema porodici, a Laura mu nudi da ostane onoliko dugo koliko treba.</s>

<s>David čuje Spencerove probleme na poslu i vidi kako se Luke vraća kući s ožiljcima na licu, uzrokovanim napadom grupe nasilnih dječaka iz škole.</s><s>Sljedećeg dana, uz Lukeovu pomoć, David prati nasilnu bandu koja je napala Lukea do bara i ponižava ih u sukobu koji se svede na tuču u kojoj su svi nasilnici povrijeđeni.</s><s>Potom iskoristi svoje poznavanje zakona, kao i mito, kako bi uvjerio barmena da nikome ne kaže šta se zapravo desilo.</s><s>David tada odlazi na zabavu s nevoljnom Anom, gdje ostavlja dobar dojam među njenim prijateljima.</s><s>Kasnije spašava svoju prijateljicu Kristen od njenog bivšeg momka, a zatim se seksa s njom, a također se raspituje o tome gdje kupiti oružje preko Anninog prijatelja Craiga.</s><s>Na putu kući, Anna nudi Davidu da napravi CD miks.</s>

<s>David daje Lukeu nekoliko savjeta o postupanju sa nasilnicima i daje mu svoj nož.</s><s>Susreće se s Craigom i njegovim prijateljem kako bi kupio pištolj, ali ih potom ubija oboje i uzima sve oružje, uključujući dvije bombe.</s><s>Sve sumnjičavija Anna zove vojnu bazu kako bi pitala o Davidu.</s><s>Pozivom upozorava privatnu korporaciju na čelu s bojnikom Carverom, koja okuplja tim specijalnih snaga i kreće prema kući Petersonovih.</s><s>Anni kažu da je David umro sedmicu ranije prema pretpostavkama.</s><s>Tada saznaje da je Craig ubijen, a za to navodno kriv njen momak Zeke.</s><s>Otkriva se kako je Spencerov šef umro pod tajanstvenim okolnostima, dajući mu promociju koju je oduvijek želio.</s><s>Anna traži od Lukea da istraži brojeve koje je David nazvao na svom telefonu.</s>

<s>U školi jedan od nasilnika opet napada Lukea i on se osvećuje, povrijedivši nasilnika.</s><s>Nakon što su obojica poslani u ured direktora, David dolazi i prisiljava direktora da Lukeu dadne mjesec dana korisnog doprinosa umjesto parnice  i izbacivanja.</s><s>Luke govori Davidu o Anninim sumnjama, ali obećava da neće istraživati dalje niti reći nikom drugom.</s><s>Dok David pomaže Lauri pri steranju veša, Carverov tim napada kuću.</s><s>David spretno ubija sve osim Carvera.</s><s>Zaključivši da mu je predstava razotkrivena, David ubija Lauru.</s><s>Dok vozi, vidi Spencera i ubija ga.</s>

<s>Carver pokupi Annu i obavještava je o smrti njenih roditelja.</s><s>Također otkriva da je David bio vojnik koji je postao jedan od ispitnih subjekata za medicinski eksperiment u vojsci, a budući da je bio bivši ispitni subjekat pomenutog vojnog programa, „programiran” je da ubije svakoga ko bi mogao ugroziti njegov identitet.</s><s>David ubija Kristen upucavši je, uništava restoran u kojem radi bombama, a zatim kreće u školu da ubije Lukea.</s><s>Carver i Anna kreću se prema školi i ulaze u ukletu kuću koja je postavljena za ples na Noć vještica.</s><s>David najavljuje svoje prisustvo isključujući svjetla i puštajući Annin CD miks, a zatim ubija Lukeovog učitelja i Carvera.</s><s>Anna puca u Davida Carverovim pištoljem, ali David joj zabija oštricu u nogu i pokuša je udaviti.</s><s>Luke ubode Davida njegovim nožem.</s><s>David umirući govori Lukeu da je ponosan na njega i da je ispravno postupio.</s>

<s>Sjedeći u vozilu hitne pomoći, Anna i Luke čuju vatrogasce koji razgovaraju o otkrivanju dva ugljenisana leša bez zuba.</s><s>Anna vidi kako vatrogasac šepa i okreće se licem prema njoj.</s><s>Na njen užas, postaje očigledno se da je vatrogasac sam David, koji se prerušio da mirno pobjegne sa mjesta zločina koje je preplavljeno policajcima i radnicima službi.</s>

<s>Uloge</s>

<s>Produkcija 
Wingard je režirao ovaj triler prateći scenario koji je napisao Simon Barrett.</s><s>Keith Calder i Jessica Wu su producirali.</s><s>Dana 7. marta 2014.</s><s>Picturehouse je preuzeo prava distribucije u SAD-u.</s><s>Film je u kinima bio dostupan od 5. septembra 2014. godine.</s>

<s>Kasting 
Izbori tokom kastinga bili su s fokusom na karakterne glumce.</s><s>Dana 11. juna 2013. godine, glumac Dan Stevens potpisao je ugovor da će glumiti u ulozi Davida.</s><s>Maika Monroe se pridružila glumačkoj postavi 26. juna kao lik Stevensove suprotnosti Anne.</s><s>Dana 8. jula još dva glumca su se pridružila postavi, Brendan Meyer kao Luke (mlađi brat lika Monroeove) i Lance Reddick kao bojnik u vojnoj policiji.</s><s>Kada su radili kasting sa Stevensom, Barrett i Wingard su bili svjesni da će on u početku biti prilično poželjan, i zbog fizičke privlačnosti i zbog važnosti lika za radnju; kako god, rekli su da je naslov priču učinio očiglednom, s tim da iako će publika pozdravljati njegov lik zbog zabavljačke vrijednosti – on je jasno antagonist u filmu, što će publika lako prepoznati.</s>

<s>Snimanje 
Dana 17. jula 2013, New Mexico Film Office objavio je početak produkcije filma.</s><s>Snimanje je završeno potkraj avgusta, a odvijalo se na lokacijama kao što su Moriarty, Edgewood i Estancia.</s>

<s>Originalni grubi snimci i testna prikazivanja 
Prema režiseru Adamu Wingardu, originalni grubi snimak Fatalnog gosta bio je oko 20 minuta duži od finalnog kino-snimka.</s><s>Nakon što je ova verzija prikazana testnoj publici, skraćena je na vrijeme trajanja vrlo blizu vremenu trajanja kino-prikaza.</s><s>Nakon drugog testnog prikazivanja, publika je bila zbunjena iznenadnim pojavljivanjem bojnika Richarda Carvera i njegovog tima kod doma Petersonovih, što je razlog što su neke scene sa Carverom u sjedištu KPG-a dodate u finalnom snimku filma.</s>

<s>Neke od scena koje su skraćene ili obrisane u cjelosti nakon testnih prikazivanja bile su scene koje su pokazivale ko je tačno „David”, šta mu se desilo, zašto radi neke od stvari koje radi u filmu, te još detalja i informacija o programu KPG-a u koji je bio uključen.</s><s>Ove scene su isječene jer je testna publika osjećala da je sve to jednostavno previše informacija.</s><s>Čak su i Wingard i scenarista Simon Barrett priznali da im je bilo nezahvalno objašnjavati lik Davida i njegovu pozadinu jer su uvijek željeli ostaviti koliko god je moguće više informacija o njemu višesmislenima, što je i razlog što im je bilo drago da su te scene bile loše prihvaćene kod publike za testno prikazivanje i morale biti isječene iz filma.</s>

<s>Soundtrack</s>

<s>Dodatne numere (navedene u pripisivanju zasluga i puštane tokom filma ali koje nisu na zvaničnom soundtracku):
 "Sahara" (F.O.O.L.) – 4:31
 "Moldavia" (Front 242) – 4:25 (čuje se tokom scene Kristenine zabave)
 "Sacrifice" (Front 242) – 4:31 (čuje se tokom scene Kristenine zabave)
 "Der Mussolini" (Deutsch Amerikanische Freundschaft) – 3:52
 "Alles ist gut" (Deutsch Amerikanische Freundschaft)
 "I Want to Go to Hell" (Hocico)
 "Vengeance (Return of the night driving Avenger)" (Perturbator)</s>

<s>Izlazak</s>

<s>Marketing 
Dana 26. juna 2014. izašao je prvi tizer trejler.</s><s>Sljedeći je izašao 6. avgusta.</s>

<s>Prihodi 
Film je počeo da se prikazuje prvo u UK-u 5. septembra 2014. (274 kina).</s><s>Završio je na osmom mjestu, uz prihode od 511.040 $.</s><s>Nakon četiri sedmice, donio je prihode od 1.352.579 $.</s><s>Film je stigao na američko tržište 17. septembra (19 kina).</s><s>Tokom prvog vikenda, prihodi su bili 84.527 $.</s><s>Proširio se na više tržišta 10. oktobra, a broj ekrana se povećao na 53.</s><s>Donio je prihode od 47.957 $ za vikend, što je 905 $ po ekranu.</s><s>Nakon šest sedmica, prihodi su bili 332.890 $.</s>

<s>Kritički prijem 
Agregator recenzija Rotten Tomatoes prikazuje rejting odobravanja od 91% na osnovu 116 recenzija; prosječna ocjena je 7,50/10.</s><s>Na Metacriticu, film ima rejting 76/100 na osnovu 29 kritičkih recenzija.</s><s>The A.V. Club dao je filmu ocjenu B+.</s><s>Bloody Good Horror dao je filmu ocjenu 8/10.</s>

<s>Priznanja</s>

<s>Home media 
Universal Studios je izdao film na dvostrukom DVD-u i kao Blu-ray verziju sa digitalnom kopijom i UltraViolet sistemom (6. januara 2015).</s>

<s>Izvori</s>

<s>Vanjske veze</s>

<s>Američki filmovi
Akcijski trileri
Kriminalistički trileri
Psihološki trileri
Horor filmovi</s>

